**BIOGRAFIJA**

Dragan (Vojislav) Stanimirović rođen je 02.09.1982. godine u Banovićima, Bosna i Hercegovina. Osnovnu školu i gimnaziju je završio u Bijeljini, a Integrisane osnovne i diplomske akademske – Master studije na Fakultetu tehničkih nauka Univerziteta u Novom Sadu 2009. godine, čime je stekao zvanje diplomirani inženjer saobraćaja–master.

Doktorske studije završio prosječnom ocjenom 9,57 u januaru 2020. godine na Fakultetu tehničkih nauka Univerziteta u Novom Sadu na studijskom programu Saobraćaj i stekao zvanje Doktor nauka – saobraćajno inženjerstvo.

U martu 2020. godine izabran u zvanje Docenta na Saobraćajnom fakultetu, Panevropskog univerziteta „Apeiron“ u Banja Luci.

Od 2009. godine radio u realnom sektoru („*DOO Zavod za urbanizam i projektovanje, Bijeljina“, „Institut za urbanizam, građevinarstvo i ekologiju Republike Srpske, Banja Luka“, „Beging d.o.o. Beograd“*) kao koordinator, projektant, revident, planer i urbanista na velikom broju značajnih prostorno-planskih / urbanističkih dokumenata, projektno-tehničke dokumentacije i drugih stručnih dokumenata.

U periodu 2020-2021 godine obavljao funkciju Načelnika Odjeljenja za prostorno uređenje u Gradskoj upravi Grada Bijeljina.

U februaru 2021. godine imenovan za pomoćnika ministra za drumski saobraćaj u Ministarstvu saobraćaja i veza Republike Srpske.

Sudski je vještak saobraćajne struke i nosilac velikog broja licenci, kao što su Licenca za izradu projektno-tehničke dokumentacije, Licenca za reviziju projektno-tehničke dokumentacije, Licenca za izradu prostorno-planske / urbanističke dokumentacije, Licenca predavača i Licenca ispitivača iz poznavanja propisa o bezbjednosti saobraćaja itd.

Na Saobraćajnom fakultetu, Panevropskog univerziteta „Apeiron“ u Banja Luci školske 2019/2020 godine angažovan na izvođenju nastave iz predmeta „*Drumske i gradske saobraćajnice“, „Regulisanje i upravljanje saobraćajem“, „Kapaciteti drumskih saobraćajnica“ i „Osnove projektovanja u saobraćaju“*.

Na istom fakultetu školske 2020/2021 godine angažovan na izvođenju nastave iz predmeta: *„Drumske i gradske saobraćajnice“ i „Regulisanje i upravljanje saobraćajem“.*

Posjeduje adekvatno poznavanje engleskog jezika i osnovno poznavanje njemačkog jezika (Goethe Zertifikat A2).

Objavio je veći broj naučnih i stručnih radova u časopisima istaknutog međunarodnog i nacionalnog značaja (M22, M52).

Član je Inženjerske komore Srbije i Saveza inženjera i tehničara Srbije.

Oženjen je i otac dvoje djece.